જોકે લુહાર સુતારે પ્રી-ક્વૉર્ટરમાં ક્વૉલિફાય થવા આ ટાર્ગેટ ૭.૪ ઓવરમાં જ મેળવી લેવો જરૂરી હતો. ત્યારે જવાબી બૅટિંગમાં પહેલેથી જ લુહાર સુતાર પ્રેશરમાં આવી ગઈ હતી. ત્રીજી ઓવરમાં ૨૬ના સ્કોર પર પ્રથમ વિકેટ પડી જતાં ટીમ માટે ક્વૉલિફાય થવાનો રસ્તો અઘરો બન્યો હતો, પરંતુ ઓપનર રૂપેશ પીઠવા (૨૦) અને વન-ડાઉન આવેલા અંકિત કનાડિયા (૧૫) વચ્ચે ટીમની સૌથી વધુ ૨૯ રનની પાર્ટનરશિપ થતાં સ્કોર ૫૫ થયો હતો ત્યારે પાંચમી ઓવરમાં અંકિત કનાડિયા આઉટ થતાં સ્કોર માઇનસ થઈને ૪૫ પર આવી ગયો હતો. લુહાર સુતારને જેના પર સૌથી વધુ આશા હતી તે રૂપેશ પીઠવા પણ ૧૭ બૉલમાં ૨૦ રન બનાવીને આઉટ થઈ જતાં તેમના કૅમ્પમાં ઉદાસી છવાઈ ગઈ હતી. તેઓ ટાર્ગેટ ૭.૪ ઓવરમાં મેળવવામાં નિષ્ફળ જતાં પ્રી-ક્વૉર્ટરની રેસમાંથી તો બહાર થઈ ગયા હતા, પણ મૅચ જીતવામાં પણ નિષ્ફળ રહ્યા હતા. તેઓએ ૧૦ ઓવરના અંતે ૭ વિકેટે ૮૮ રન કરીને ૧૫ રનથી હારતાં ટુર્નામેન્ટમાં એક પણ મૅચ જીત્યા વિના ઘરભેગા થવુંં પડ્યું હતું.